3. ΠΡΟΕΔΡΙΚΟΝ ΔΙΑΤΑΓΜΑ της 5/23 Σεπτ. 1935 Περί του τρόπου ασκήσεως του επαγγέλματος του διερμηνέως. Εξεδόθη δυνάμει της παρ.4 άρθρ.12 Νόμ. 6450/1935 (ανωτ. σελ. 26). Βλ. και σχόλιον υπό τον Νόμ. 4377/1929 (ανωτ. σελ. 21). Άρθρ.1.-1.Από της ισχύος του παρόντος απαγορεύεται η καθ’ οιονδήποτε τρόπον και παρ’ οιασδήποτε αρχής ή οργανισμού καθ’ άπασαν την επικράτειαν, χορήγησις αδείας ασκήσεως επαγγέλματος διερμηνέως, εξαιρέσει του επαγγέλματος του ξεναγού, περί ου προβλέπουσιν άλλαι διατάξεις. 2.Από της ισχύος του παρόντος Δ/τος ανακαλούνται πάσαι αι καθ’ οιονδήποτε τρόπον υφ’ οιασδήποτε διατυπώσεις και παρ’ οιασδήποτε αρχής ή οργανισμού χορηγηθείσαι άδειαι ασκήσεως επαγγέλματος διερμηνέως, εξαιρέσει των υπό του Υπουργείου Εθνικής Οικονομίας χορηγηθεισών μέχρι τούδε κατόπιν διαγωνισμού τοιούτων. Άρθρ.2.-1.Από της ισχύος του παρόντος οι διερμηνείς ων αι άδειαι δεν αφαιρούνται, δέον όπως εντός προθεσμίας ενός μηνός υποβάλωσι προς τον Ε.Ο.Τ. αίτησιν όπως χορηγήση εις αυτούς νέας παρ’ αυτού εκδιδομένας αδείας και τους εφοδιάση δι’ ειδικών βιβλιαρίων, επισυνάπτοντες τη αιτήσει των και πιστοποιητικά των εισαγγελικών αρχών, εφετών και πλημμελειοδικών, εξ’ ων να εμφαίνηται ότι δεν διώκονται ουδέ κατεδικάσθησαν ποτέ δι’ αδικήματα προβλεπόμενα και τιμωρούμενα από τα άρθρ.22 και 23 του Ποινικού Νόμου και του νόμου περί προστασίας του κοινωνικού καθεστώτος (τ. 4) και κατοχυρώσεως των ελευθεριών και πολιτών. 2.Η ισχύς των εν λόγω αδειών είναι ενιουσία, ανανεούται δε καθ’ έκαστον έτος. Άρθρ.3.-1.Οι διερμηνείς δύνανται να παρέχωσιν εις τους ξένους υπηρεσίας συνισταμένας εις παροχήν πληροφοριών σχετικών με τας διατυπώσεις εισόδου, εξόδου και παραμονής των ξένων εν Ελλάδι, ή άλλας τοιαύτας χρησίμους εις τους ξένους. Δύνανται επίσης να διευκολύνωσι τους ξένους εις την διεκπεραίωσι υποθέσεών των, να συνοδεύωσιν αυτούς κατά τας εντός της πόλεως ή των περιχώρων διαδρομάς αυτών. Απαγορεύεται εις τους διερμηνείς να συνοδεύωσι ξένους εις τας αρχαιότητας, μουσεία κλπ, ως και να εξηγώσιν εις αυτούς τα των μνημείων, κειμηλίων, αρχαιοτήτων κλπ. Αι άδειαι των παραβατών κατάσχονται, παραπέμπονται δ’ ούτοι εις το Διοικητικόν Συμβούλιον Ε.Ο.Τ. 2.Το ανώτατον και κατώτατον όριον της αμοιβής των διερμηνέων καθορίζεται εκάστοτε δι’ αποφάσεως του Δ.Σ. του Ε.Ο.Τ. Απαγορεύεται αίτησις καταβολής αμοιβής υπέρ των κεκανονισμένων, της τοιαύτης αιτήσεως διωκομένης και τιμωρουμένης δι’ αποφάσεως του Δ.Σ. του Ε.Ο.Τ. με τας εν άρθρ. 4 του παρόντος καταγιγνωσκομένας ποινάς. 3.Απαγορεύεται η επί τω σκοπώ αθεμίτου ανταγωνισμού, προσφορά εργασίας με αμοιβήν κάτω της κεκανονισμένης, της τοιαύτης προσφοράς διωκομένης και τιμωρουμένης με τας αυτάς ποινάς και κατά τον αυτόν τρόπον, ως εν εδ. 2 του παρόντος άρθρου καθορίζεται. 4.Οι διερμηνείς δύνανται να κυκλοφορώσιν ελευθέρως προς άσκησιν του επαγγέλματός των εις σιδηροδρομικούς σταθμούς, αεροδρόΣελ. 87 Ξεναγοί και Διερμηνείς 18.Β.ε.3 267 μια, λιμένας, όρμους κλπ. Απαγορεύεται απολύτως η άνοδος επί των ατμοπλοίων, σιδηροδρομικών οχημάτων κλπ. ως και η μετ’ επιμονής και φορτικότητος προσφορά υπηρεσιών προς τους ξένους. Άρθρ.4.-1.Οι διερμηνείς εν τη ασκήσει του επαγγέλματός των φέρουσιν ένδειξιν συνισταμένην εις περιβραχιόνιον χρώματος βαθέως κυανού, εφ’ ου φέρονται κεντημέναι δια λευκής μετάξης αι λέξεις «Ε.Ο.Τ. ΔΙΕΡΜΗΝΕΙΣ» συνεταγμέναι εις ξένην γλώσσαν δι’ ην έχει εκδοθή η άδεια του διερμηνέως. Η μη χρησιμοποίησις τούτου αποτελεί πειθαρχικην παράβασιν. 2.Οι διερμηνείς υποπίπτοντες εις πειθαρχικά παραπτώματα υπόκεινται εις άμεσον αφαίρεσιν της αδείας των παρά των οργάνων της τουριστικής αστυνομίας και παραπέμπονται ενώπιον του Δ.Σ. του Ε.Ο.Τ. τιμωρούμενοι με τας υπό άρθρ.4 του Νόμ. 5161/1931 περί ξεναγών (ανωτ. αριθ. 2) ποινάς. Άρθρ.5.-1.Από της ισχύος του παρόντος, αδείας ασκήσεως επαγγέλματος διερμηνέως, χορηγεί μόνον ο Ε.Ο.Τ. υπό τας εν εδ. 3 του παρόντος άρθρου καθοριζομένας προϋποθέσεις. 2.Η χορήγησις αδείας ασκήσεως επαγγέλματος διερμηνέως γίνεται μόνον μετ’ απόφασιν του Δ.Σ. του Ε.Ο.Τ. ή γνώμην των τοπικών επιτροπών εφ’ όσον κρίνεται ανεπαρκής ο αριθμός των εις εκάστην πόλιν υπαρχόντων διερμηνέων. Αι άδειαι χορηγούνται μόνον εις τους επιτυχόντας εις ειδικήν εξέτασιν της οποίας αι λεπτομέρειαι θέλουσι καθορισθή δι’ αποφάσεως του διοικ. Συμβουλίου του Ε.Ο.Τ. 3.Ίνα τύχη της αδείας διερμηνέως δέον συν τη σχετική αιτήσει να υποβάλη πιστοποιητικά των οικείων εισαγγελικών αρχών, ότι δεν κατεδικάσθη δι’ αδίκημα εκ των προβλεπομένων υπό των άρθρ. 22 και 23 του Ποιν. Νόμου ως και του νόμου περί προστασίας του κοινωνικού καθεστώτος. Βλ. σχόλιον υπό το άρθρ.3 παρ.2 Α.Ν. 864/1937 (ανωτ. σελ.      ) Αι διατάξεις του άρθρ. 23 Π. Νόμου δεν περιελήφθησαν εις τον Ποινικόν Κώδικα. 4.Οι εις τας επαρχιακάς πόλεις οριζόμενοι διερμηνείς υπόκεινται κατά τε τας υποχρεώσεις και κατά την πειθαρχικήν διαδικασίαν εις απάσας τας διατάξεις του παρόντος Δ/τος. Σελ. 88 Άρθρ.6.-Η επί των καθ’ άπασαν την επικράτειαν διερμηνέων εποπτεία ασκείται δι’ υπαλλήλων του Ε.Ο.Τ. των τοπικών αυτού επιτροπών, των οργάνων της τουριστικής αστυνομίας και ελλείψει τοιούτων υπό των αστυνομικών αρχών, η δε πειθαρχική δικαιοδοσία υπό του Δ.Σ. του Ε.Ο.Τ. ούτινος αι κατά διερμηνείαν αποφάσεις εκτελούνται υπό της τουριστικής αστυνομίας ή ελλείψει τοιούτων υπό των αστυνομικών αρχών. Πάσα διάταξις προερχομένη εκ προηγουμένων Π.Δ/των, υπουργικών αποφάσεων, διατάξεων αστυνομικών ή άλλων αρχών, αντικειμένη τω παρόντι Δ/τι καταργείται. 18.Β.ε.3 Ξεναγοί και Διερμηνείς 268 